tomron87/hebrew-wikipedia-sentences-corpus huggingface dataset:
Percy Jackson and the Singer of Apollo (בתרגום חופשי: פרסי ג'קסון והזמר של אפולו) - שנת יציאה לאור באנגלית: 2013. ספר זה לא תורגם לעברית.
Percy Jackson's Greek Gods (בתרגום חופשי: "האלים היוונים של פרסי ג'קסון") - שנת יציאה לאור באנגלית: 2014. ספר זה לא תורגם לעברית.
The Demigods of Olympus: An Interactive Adventure (בתרגום חופשי: "חצויי האולימפוס: הרפתקה אינטראקטיבית") - שנת יציאה לאור באנגלית: 2015. ספר זה יצא לאור בפורמט דיגיטלי.
Percy Jackson's Greek Heroes (בתרגום חופשי: "הגיבורים היווניים של פרסי ג'קסון") - שנת יציאה לאור באנגלית: 2015. ספר זה לא תורגם לעברית.
Camp Half Blood Confidential (בתרגום חופשי: "מחנה החצויים החסוי") - שנת יציאה לאור באנגלית: 2017. ספר זה לא תורגם לעברית.
Camp Jupiter Classified (בתרגום חופשי: "מחנה יופיטר המסווג") - שנת יציאה לאור באנגלית: 2020. ספר זה לא תורגם לעברית.
The Sun and the Star: A Nico Di Angelo Adventure (בתרגום חופשי: "השמש והכוכב: הרפתקה של ניקו די אנג'לו") - שנת יציאה לאור באנגלית: 2023. הספר יצא לאור בעברית בשנת 2024 בשם "השמש והכוכב: הרפתקאות ניקו די אנג'לו".
ספר זה הוא המשך לסדרות "פרסי ג'קסון והאולימפיים", "גיבורי האולימפוס" ו"גורלו של אפולו".
טרילוגיית משפחת קיין והאלים המצריים
סדרה זאת מתקיימת ביקום "פרסי ג'קסון" אך פרסי ג'קסון וחביריו מוזכרים בהופעת קמאו בלבד.
הפירמידה האדומה - שנת יציאה לאור באנגלית: 2010, שנת יציאה לאור בעברית: 2010.
כס האש - שנת יציאה לאור באנגלית: 2011, שנת יציאה לאור בעברית: 2011.
צל הנחש - שנת יציאה לאור באנגלית: 2012, שנת יציאה לאור בעברית: 2012.
The Kane Chronicles Survival Guide (בתרגום חופשי: "מדריך ההישרדות של משפחת קיין") - שנת יציאה לאור באנגלית: 2012. ספר זה לא תורגם לעברית.
Son of Sobek (בתרגום חופשי: "בן סובק") - ספר קצר אשר מפגיש בין קרטר קיין (מ"משפחת קיין") לפרסי ג'קסון (מ"פרסי ג'קסון") שנת יציאה לאור באנגלית: 2013. שנת יציאה לאור בעברית: 2017. ספר זה יצא בעברית במהדורה מוגבלת.
בנוסף מופיע אחרי המילון מונחים בספר השלישי (צל הנחש)
The Staff of Serapis (בתרגום חופשי: "המטה של סראפיס") - ספר קצר אשר מפגיש ביין סיידי קיין (מ"משפחת קיין") לאנבת' צ'ייס (מ"פרסי ג'קסון").
שנת יציאה לאור באנגלית: 2014. ספר זה לא תורגם לעברית.
the Crown of Ptolemy (בתרגום חופשי: "הכתר של תלמי") - ספר קצר המפגיש בין פרסי ג'קסון, אנבת' צ'ייס, קרטר קיין וסיידי קין.
שנת יציאה לאור באנגלית: 2015. ספר זה לא תורגם לעברית.
Demigods and Magicians (בתרגום חופשי: "חצויים וחרטומים") - ספר הכולל את כל שלושת הסיפורים המפגשים בין החצויים היונים פרסי ואנבת' לחרטומים המצריים קרטר וסיידי.
Brooklyn House Magicians Manual (בתרגום חופשי: "מדריך החרטומים של בית ברוקלין") - שנת יציאה לאור באנגלית: 2018. ספר זה לא תורגם לעברית.
טרילוגיית מגנס צ'ייס והאלים של אסגרד
סדרה זאת מתקיימת ביקום "פרסי ג'קסון" אך פרסי וחביריו מוזכרים ו/או מופיעים בהופעת קמאו בלבד.
להב הקיץ - שנת יציאה לאור באנגלית: 2015, שנת יציאה לאור בעברית: 2015.
פטיש הרעם - שנת יציאה לאור באנגלית: 2017, שנת יציאה לאור בעברית: 2017.
ספינת המתים - שנת יציאה לאור באנגלית: 2017, שנת יציאה לאור בעברית: 2018
Hotel Valhalla: Guide to the Norse Worlds (בתרגום חופשי: "מדריך מלון ולהלה לעולמות הנורדיים") - שנת יציאה לאור באנגלית: 2016. ספר זה לא תורגם לעברית.
Nine from the Nine Worlds (בתרגום חופשי: "תשע מתשע העולמות") - שנת יציאה לאור באנגלית: 2018. ספר זה לא תורגם לעברית.
מבוך העצמות - שנת יציאה לאור באנגלית: 2008, שנת יציאה לאור בעברית: 2010.
Introduction to The 39 Clues: The Black Book of Buried Secrets (בתרגום חופשי: "מבוא ל-39 רמזים: הספר השחור של הסודות הקבורים") שנת יציאה לאור באנגלית: 2010. ספר זה לא תורגם לעברית.
הווספרים באים - שנת יציאה לאור באנגלית: 2011, שנת יציאה לאור בעברית: 2012.
Big Red Tequila (בתרגום חופשי: "טקילה אדומה וגדולה") - שנת יציאה לאור באנגלית: 1997. ספר זה לא תורגם לעברית.
The Widower's Two-Step (בתרגום חופשי: "שני השלבים של האלמן") - שנת יציאה לאור באנגלית: 1998. ספר זה לא תורגם לעברית.
The Last King of Texas (בתרגום חופשי: "המלך האחרון של טקסס") - שנת יציאה לאור באנגלית: 2001. ספר זה לא תורגם לעברית.
The Devil Went Down to Austin (בתרגום חופשי: "השטן ירד לאוסטין") - שנת יציאה לאור באנגלית: 2002. ספר זה לא תורגם לעברית.
Southtown (בתרגום חופשי: "עיר דרומית") - שנת יציאה לאור באנגלית: 2004. ספר זה לא תורגם לעברית.
Mission Road (בתרגום חופשי: "משימת דרך") - שנת יציאה לאור באנגלית: 2005. ספר זה לא תורגם לעברית.
Rebel Island (בתרגום חופשי: "אי המרד") - שנת יציאה לאור באנגלית: 2008. ספר זה לא תורגם לעברית.
Cold Springs (בתרגום חופשי: "מעיינות קרים") - שנת יציאה לאור באנגלית: 2004. ספר זה לא תורגם לעברית.
בת המעמקים - שנת יציאה לאור באנגלית: 2021. שנת יציאה לאור בעברית: 2022.
1999 - פרס אדגר על הספר המקורי הטוב ביותר בעטיפה רכה על הספר Widower's Two-Step
2008 - פרס מארק טוויין על הספר "פרסי ג'קסון וגנב הברק"
2009 - פרס מארק טוויין על הספר "פרסי ג'קסון וים המפלצות"
2009 - פרס רבקה קאדיל (Rebecca Caudill) על הספר "פרסי ג'קסון וגנב הברק"
ריק סמיתס (בהולנדית: Rik Smits; נולד ב-23 באוגוסט 1966, באיינדהובן, הולנד) הוא כדורסלן עבר הולנדי ששיחק לאורך קריירת המקצוענים שלו באינדיאנה פייסרס מליגת ה-NBA.
סמיתס, שמתנשא לגובה 2.24 ס"מ, היה אחד הסנטרים הטובים בליגה לאורך שנות ה-90. סגנון משחקו של סמיתס התבסס בעיקר על יכולת קליעה טובה מחצי מרחק.
למרות גובהו לא הצטיין סמיתס בתחום הכדורים החוזרים ונחשב לשחקן "רך" בהגנה.
לאחר קריירת מכללות בארצות הברית, נבחר סמיתס על ידי אינדיאנה בדראפט ה-NBA של שנת 1988 בבחירה השנייה, כאשר הייתה זו הפעם הראשונה בהיסטוריה של הליגה שנבחר שחקן אירופאי באחת משלוש הבחירות הראשונות.
בסיום עונת הרוקי שלו (1988/1989) פתח סמיתס ב-71 משחקים, ורשם ממוצעים של 11.7 נקודות ו-6.1 ריבאונדים למשחק.
בסוף השנה נבחרת סמיתס לחמישיית הרוקיז של העונה.
במהלך השנים הבאות ביסס סמיתס את מעמדו כסנטר פותח וכשחקן מפתח בסגל הפייסרס.
הוא נודע בזכות גובהו (2.24 מטרים), משחקו היעיל בצבע וקליעה מדויקת מחצי מרחק.
בעונת 1997/1998 נבחר להשתתף במשחק האולסטאר.
סמיתס שיחק לאורך מרבית הקריירה שלו לצד רג'י מילר, כוכב הקבוצה, ושימש ככוכב משני מרכזי.
בעונתו האחרונה בקריירה, עונת , הצליחה הקבוצה להגיע לגמר ה-NBA ( ההופעה הראשונה של המועדון בשלב זה) אך נוצחה על ידי הלוס אנג'לס לייקרס בתוצאה 2–4.
במהלך הקריירה סבל סמיתס מפציעות חוזרות בכף הרגל, אשר הגבילו את יכולתו בשנותיו האחרונות בליגה.
לאחר העונה בה הגיע עם קבוצתו לגמר, הודיע על פרישתו ממשחק פעיל.
ממוצעיו לאורך 12 עונותיו בליגה עומדים על 14.8 נקודות, 6.1 ריבאונדים ו-1.3 חסימות למשחק.
ריקארדו אנטוניאצי (באיטלקית: Riccardo Antoniazzi; 19 בדצמבר 1853 - 10 בנובמבר 1912), היה בונה כלי קשת איטלקי.
ריקארדו אנטוניאצי נולד בקרמונה ולמד את תורת בניית כלי הקשת אצל אביו, גאטנו אנטוניאצי.
הוא היה המוכשר והמתמיד ביותר במשפחתו, אך ליאנדרו ביזיאק העיב עליו במידה רבה ועקב כך לא חתם על רבים מכלי הנגינה, שיצר בתקופתו הטובה ביותר.
מבין הכלים שבנה במשך חייו, אלה הם הנודעים ביותר בימינו.
ריקארדו אנטוניאצי העמיד מספר רב של תלמידים וממשיכי דרכו.
ריקארדו אנטוניאצי השתמש במגוון דגמים, והלכה שלו הייתה צהובה-כתומה או, לפעמים, אדומה כהה.
הוא ידוע בשימוש בארבע תוויות שונות, בתקופת עבודתו אצל מונציני השתמש בתו מסחרי, שכלל את ראשי התיבות שלו, A.R, בתוך מעגל כפול שבראשו צלב.
התו המסחרי הזה מיוחס לעיתים קרובות לרומיאו אנטוניאצי, אך נראה שהוא מעולם לא השתמש בו.
ויליאם ליאונרד רוברטס השני , הידוע בשם הבמה ריק רוס הוא ראפר אמריקאי ודמות משפיעה בהיפ הופ המודרני.
בשנת 2006 רוס חתם על חוזה בלייבל דף ג'אם רקורדינגס.
באוגוסט של אותה שנה, אלבום הבכורה שלו Port of Miami הגיע היישר למקום הראשון במצעד הבילבורד 200, וכך גם אלבומיו השני והשלישי, Trilla (2008) ו-Deeper Than Rap (2009).
אלבומו הרביעי, Teflon Don (2010), כלל את הסינגל "Aston Martin Music" (בשיתוף עם דרייק), שקיבל מעמד פלטינה משולשת מה-RIAA.
גם אלבומיו החמישי והשישי, God Forgives, I Don't (2012) ו-Mastermind (2014), הגיעו למקום הראשון במצעד הבילבורד 200.
מעבר לקריירת הסולו שלו, ריק רוס היה חבר מוביל בקבוצת ההיפ הופ Triple C's , יחד עם הראפרים גנפליי וטורץ'.
ב-2008 ייסד את חברת התקליטים Maybach Music Group (MMG), דרכה החתים אמנים כמו מיק מיל, פרנץ' מונטנה ועומאריון.
הלייבל MMG חתם על שיתופי פעולה עם דף ג'אם רקורדינגס ובהמשך עם אפיק רקורדס, דרכם הוציא לאור את שאר אלבומיו.
לאחר מכן, נכנס לשיתוף פעולה עם חברת Gamma ודרכה יצא אלבומו המשותף עם מיק מיל, Too Good to Be True (2023).
רוס היה מועמד לתשעה פרסי גראמי, נבחר ל"איש השנה" על ידי מגזין ההיפ הופ The Source בשנים 2010 ו-2011, ול-"MC החם ביותר במשחק" על ידי MTV ב-2011.
ג'יימס ריצ'רד "ריק" פרי הוא פוליטיקאי אמריקאי, כיהן כמושל מדינת טקסס מדצמבר 2000 עד ינואר 2015. ניסה פעמיים להתמודד לנשיאות.
בשנים 2017–2019 כיהן כמזכיר האנרגיה של ארצות הברית בממשלו של הנשיא דונלד טראמפ.
פרי נולד וגדל בטקסס, דור חמישי למשפחה מקומית, בנם הצעיר של ריי ואמיליה פרי.
ב-1972 סיים תואר ראשון במדעי בעלי החיים באוניברסיטת טקסס A&M.
לאחר לימודיו התגייס לחיל האוויר האמריקאי והוכשר כטייס תובלה.
שירת כטייס לוקהיד C-130 הרקולס באירופה ובמזרח התיכון, השתחרר ב-1977 בדרגת קפטן.
הוא חזר לחוות משפחתו וגידל כותנה עם אביו.
התחתן בשנת 1982 עם אניטה טיגפן פרי.
הקריירה הפוליטית של פרי החלה ב-1985, לאחר שנבחר לכהן כנציג בבית הנבחרים של מדינת טקסס, כשהוא רץ מטעם המפלגה הדמוקרטית, הוא שימש חבר בוועדת ההקצבות ובלט בפיקוח על הוצאות המדינה, הוא נבחר לתפקיד פעמיים נוספות ובסך הכל כיהן במשך שש שנים.
ב-1990 נבחר לנציב החקלאות של טקסס וב-1994 נבחר לתפקיד בשנית.
ב-1998 נבחר למשרת המשנה למושל טקסס.
לאור נסיעותיו הרבות מחוץ לטקסס, של המושל המכהן, ג'ורג' ווקר בוש, במסגרת הקמפיין שלו לנשיאות, שימש פרי כמושל בפועל במשך חלק ניכר מהכהונה.
לאחר בחירתו של בוש לנשיא, קיבל פרי את המינוי למושל במקומו.
מאז נבחר לתפקיד לשלוש כהונות נוספות, ב-2002, 2006 וב-2010, הוא ראשון המושלים בהיסטוריה של טקסס שנבחר לכהונה שלישית ברציפות.
במהלך תקופתו כמושל, נהנתה מדינת טקסס מצמיחה כלכלית מרשימה, בפרט ביחס לשאר מדינות ארצות הברית: במשך עשור, רשמה טקסס גידול בתוצר של כ-95% לעומת ממוצע של כ-66% בשאר המדינה.
מאז 2001, גדל מספר המועסקים במגזר הפרטי במדינה, ביותר מסך כל הגידול המצטבר של כל שאר מדינות ארצות הברית יחדיו.
אף על פי כן, המדינה מדורגת נמוך במדדים סוציאליים כגון שיעור העוני והשכלה תיכונית.
מדיניותו של פרי כמושל כללה התנגדות להעלאת מיסים, ריסון פיסקלי, הקמת קרן השקעות בהיי טק ובעסקים קטנים ובינוניים.
הוא תומך בעצמאות רבה למדינות מול הממשל הפדרלי, בהתאם לגישה המפרשת כך את התיקון העשירי לחוקת ארצות הברית, וכיו"ר מועצת המושלים הרפובליקנים, התעמת בנושא מול הנשיא ברק אובמה.
הוא היה מהפוליטיקאים הבכירים הראשונים שהביעו תמיכה בתנועת מסיבת התה, כשהצטרף להפגנות המחאה שלה באפריל 2009.
פרי מתנגד לנישואים חד מיניים ותומך בהוצאות להורג, כמושל חתם על המספר הרב ביותר של הוצאות להורג בתולדות טקסס.
הוא תומך בזכות האזרחים לנשיאת נשק, ומצויד בו בעצמו בשעה שיוצא לג'וגינג.
לקראת הבחירות לנשיאות ארצות הברית 2012, עלה שמו של פרי כאחד המועמדים מטעם המפלגה הרפובליקנית להתמודד מול הנשיא המכהן אובמה.
פרי הכחיש במרץ 2011 כי בכוונתו להתמודד, אך עדיין נותרו ספקולציות בעניין.
באוגוסט אותה שנה ארגן כנס גדול תחת הכותרת תפילה למען שלומה של ארצות הברית, בו נכחו עשרות אלפי נוצרים פונדמנטליסטים, ומספר ימים אחר כך הודיע על כוונתו להתמודד לנשיאות.
פרי שהוביל בתחילה בסקרי דעת הקהל, התדרדר בעקבות מספר עימותי בחירות לא מוצלחים ובאספת הבחירות של המפלגה הרפובליקנית באיווה זכה ל-10% בלבד מקולות המצביעים, מה שהציב אותו במקום החמישי בלבד.
ב-19 בינואר, ערב הבחירות המקדימות בדרום קרוליינה, הודיע פרי על פרישתו מהמירוץ, והעביר את תמיכתו למועמד ניוט גינגריץ'.
באוגוסט 2014 החליט חבר מושבעים גדול להגיש כתב אישום נגד פרי בהאשמות של ניצול לרעה של סמכות וכפיית מרותו על עובד ציבור.
על פי כתב האישום פרי ניסה לכפות את התפטרותה של פרקליטת מחוז טרוויס בטקסס, לאחר שהורשעה בנהיגה בגילופין, באמצעות איום שיממש את זכות הווטו שניתנה לו כמושל על מנת לעצור העברת תשלומים ליחידות המחוז.
בפברואר 2016 ביטל בית המשפט את האשמות נגדו וקבע כי לא ניתן להגביל את זכות הווטו.
ביוני 2015 הכריז על כוונתו להתמודד בבחירות לנשיאות ארצות הברית 2016. הוא פרש מהמירוץ בספטמבר אותה שנה.
בשנת 2016 השתתף בתוכנית המציאות האמריקאית "רוקדים עם כוכבים", בעונתה ה-23 שם היה למודח השני, בעוד הזוכה הייתה לורי הרננדז.
מ-2 במרץ 2017 פרי כיהן כמזכיר האנרגיה של ארצות הברית בממשלו של הנשיא דונלד טראמפ.
הסנאט אישר את מינויו לתפקיד ברוב של 62 תומכים מול 37 מתנגדים.
ב-4 באוקטובר 2019 דווח בעיתון "הניו יורק טיימס" כי פרי צפוי להתפטר מתפקידו כמזכיר האנרגיה בשלהי 2019, על סמך מידע ממקורות אנונימיים.
ב-17 באוקטובר אמר פרי לטראמפ כי יתפטר בסוף השנה, אך בסופו של דבר עזב את התפקיד בראשית דצמבר.
פרי נשוי לאניטה, אחות במקצועה, ולבני הזוג שני ילדים.
ריצ'רד ג'ון "ריק" סנטורום (בשם מלא באנגלית: Richard John "Rick" Santorum; נולד ב-10 במאי 1958) הוא עורך דין ופוליטיקאי אמריקאי, חבר המפלגה הרפובליקנית.
ריק סנטורום נולד בווינצ'סטר, וירג'יניה, וגדל במחוז ברקלי שבמערב וירג'יניה, ומחוז באטלר שבפנסילבניה.
הוא הבן האמצעי מבין שלושת ילדיהם של אלדו סנטורום (1923–2011), פסיכולוג קליני אשר היגר לארצות הברית בגיל 7 מאיטליה, וקתרין סנטורום (נולדה ב-1918), אחות אדמיניסטרטיבית ממוצא איטלקי ואירי.
בשנת 1980 סנטורום השלים את לימודי התואר הראשון שלו באוניברסיטת המדינה של פנסילבניה.
בשנת 1981 קיבל תואר שני במנהל עסקים בבית הספר לעסקים של אוניברסיטת פיטסבורג.
בשנת 1986 קיבל סנטורום תואר JD מבית הספר למשפטים ע"ש דיקינסון של אוניברסיטת המדינה של פנסילבניה.
ב-1990, בגיל 32 נבחר לבית הנבחרים כנציג המחוז ה-18 של פנסילבניה, כשהביס את חבר הקונגרס הדמוקרטי הוותיק שייצג את המחוז.
ב-1994 נבחר כנציג פנסילבניה לסנאט, כשהביס את הסנאטור הדמוקרטי המכהן האריס וופורד.
משנת 2001 כיהן בתפקיד השלישי בחשיבותו בהנהגת המפלגה בסנאט.
ב-2006 הפסיד את מושבו בבחירות לדמוקרט בוב קייסי.
במרץ 2007 הצטרף סנטורום למשרד עורכי הדין "Eckert Seamans Cherin & Mellott, LLC".
במסגרת זו עבד בסניפי הפירמה שבפיטסבורג ובוושינגטון, שם סיפק שירותי ייעוץ עסקי אסטרטגי ללקוחות הסניפים.
בנוסף על כך, סנטורום שימש כעמית מחקר בכיר במרכז לאתיקה ולמדיניות ציבורית בוושינגטון.
כיום סנטורום משמש גם כפרשן בערוץ פוקס ניוז.
סנטורום ידוע בעיקר בשל עמדותיו הקיצוניות נגד הומוסקסואליות, מעורבותו בפרשת טרי שיאבו, תמיכתו בפלישה האמריקנית לעיראק, תמיכתו בתאוריית התכנון התבוני ותמיכתו בהפרטת הביטוח הלאומי האמריקני.
במהלך 2003 אמר בריאיון ל-Associated Press שהוא מאמין שהומוסקסואלים אינם זכאים לזכות החוקתית לפרטיות לגבי האקטים המיניים אותם הם מבצעים בהסכמה.
סנטורום ציין כי יש להוציא מחוץ לחוק אקטים הומוסקסואליים שמתקיימים בהסכמה באותו האופן בו במדינות מסוימות בארצות הברית הוצאו מחוץ לחוק ניאוף, פוליגמיה, הטרדה מינית של ילדים, גילוי עריות, מעשי סדום וזואופיליה.
כמו כן, סנטורום ציין כי המצב הנוכחי, בו הממשל איננו מבצע קרימינליזציה לאקטים הומוסקסואלים, מאיים על החברה והמשפחה האמריקנית.
ב-6 ביוני 2011 הכריז סנטורום על מועמדותו בפריימריז של המפלגה הרפובליקנית לקראת הבחירות לנשיאות ארצות הברית 2012. בבחירות הראשונות שנערכו במדינת איווה ניצח סנטורום את המועמד המרכזי מיט רומני בהפרש של 34 קולות בלבד.
באפריל 2012 הכריז על פרישתו מהמרוץ לראשות המפלגה הרפובליקנית עקב מחלת בתו.
ימים ספורים לפני הפרישה, הוא שלח ברכה מצולמת לישראל לכבוד ליל הסדר, ובו הבטיח לחגוג את ליל הסדר הבא, כנשיא, בשגרירות האמריקאית בירושלים (כלומר, הבטחה להעביר את השגרירות לעיר).
סנטורום התמודד גם בבחירות המקדימות של המפלגה הרפובליקנית לקראת הבחירות לנשיאות ארצות הברית 2016, הוא פרש מהמרוץ בפברואר 2016 לאחר שקיבל אחוז אחד באסיפות הבחירה באיווה, והביע תמיכה במועמדותו של מרקו רוביו.
סנטורום פגש את אשתו לעתיד, קארן גארבר בעת שהייתה סטודנטית למשפטים באוניברסיטת פיטסבורג, והוא עסק בגיוס מתמחים למשרד עורכי הדין "Kirkpatrick & Lockhart".
הזוג נישא בשנת 1990. לבני הזוג שבעה ילדים.
בשנת 1996, בנו של סנטורום גבריאל נולד בטרם עת לאחר עשרים שבועות של ההיריון ומת בבית החולים שעתיים לאחר הלידה.
בשנת 2008, בעת שקארן הייתה בת 48, היא ילדה את הילד השמיני במשפחה, איזבלה, אשר אובחנה עם תסמונת אדוארדס, מחלה גנטית קשה, עם סיכוי החלמה נמוכים מאוד (90% מהתינוקות הנולדים עם תסמונת אדוארדס מתים במהלך שנת חייהם הראשונה בשל פגמים גופניים רבים).
ריצ'רד פרסטון קרלייל הוא כדורסלן עבר ומאמן כדורסל אמריקאי המכהן כמאמנה של קבוצת אינדיאנה פייסרס מליגת ה-NBA.
קרלייל שיחק במדי קבוצת הכדורסל של אוניברסיטת מיין בין השנים 1979 ל-1981 בטרם עבר לשחק במדי קבוצת "וירג'יניה קאבלירס", קבוצתה של אוניברסיטת וירג'יניה, בה שיחק לצידו של רלף סמפסון.
קרלייל נבחר בדראפט ה-NBA בבחירה מספר 70 בסיבוב השלישי, על ידי בוסטון סלטיקס, בה שיחק לצידם של לארי בירד, ביל וולטון ורוברט פאריש.
הוא שיחק בבוסטון במשך שלוש שנים, וזכה עם הקבוצה באליפות הליגה עם ניצחון בגמר ה-NBA מול יוסטון רוקטס, בה שיחק סמפסון, חברו לשעבר בקבוצת המכללות.
קרלייל, שלא היה גורם משמעותי בהרכב הנחשב לאחד מהטובים בהיסטוריה, שותף בסדרת הגמר בשלושה מששת המשחקים, בהם קיבל סך של 8 דקות ותרם שש נקודות בלבד.
בשנת 1987, אחרי ששוחרר מהסלטיקס, שיחק קרלייל תקופה קצרה במדי אולבני פטרונס מליגת ה-CBA בטרם חתם על חוזה בקבוצת ניו יורק ניקס.
הוא שיחק בניקס עונה בודדת, עונת , בה שותף ב-26 משחקים בלבד, ובשנת שיחק חמישה משחקים במדי ניו ג'רזי נטס תחת המאמן ביל פיץ', בטרם פרש ממשחק פעיל.
לאחר פרישתו ממשחק בשנת 1989 קיבל קרלייל משרה כעוזר המאמן של פיץ' בניו ג'רזי נטס.
הוא בילה בניו ג'רזי במשך חמש עונות, במהלכן הוחלף פיץ' בצ'אק דיילי.
בשנת עבר קרלייל לעמדת עוזר המאמן בדטרויט פיסטונס בה בילה במשך שלוש עונות נוספות.
בשנת מונה קרלייל לתפקיד עוזרו של חברו לשעבר לקבוצה לארי בירד, שהיה באותה העת מאמנה של אינדיאנה פייסרס.
בשנותיו באינדיאנה כעוזר המאמן היה קרלייל שותף לשתיים מהעונות הטובות ביותר בתולדות המועדון.
כבר בעונתו הראשונה, עונת הצליחה הקבוצה לסיים את העונה הסדירה במאזן של 58 ניצחונות מול 24 הפסדים בלבד, ובמקום השלישי במזרח.
במשחקי הפלייאוף העפילה הקבוצה עד לסדרת גמר המזרח תוך שהיא מדיחה את קליבלנד קאבלירס 1-3 בסיבוב הראשון, ואת ניו יורק ניקס בתוצאה 1-4 בחצי גמר המזרח.
בעונת סיימה הקבוצה במקום הראשון במזרח עם מאזן של 26-56 ובמשחקי הפלייאוף העפילה עד לסדרת גמר ה-NBA, לראשונה בהיסטוריה של המועדון, בה הפסידה ללוס אנג'לס לייקרס.
טרם עונת מונה קרלייל לתפקיד מאמנה הראשי של דטרויט פיסטונס, שבעונה הקודמת למינויו ניצחה רק 32 משחקים, מול 50 הפסדים.
הוא הוביל את קבוצתו למאזן של 50 ניצחונות, לראשונה מאז שנת 1997, לאליפות הבית המרכזי ולשלב חצי גמר המזרח.
עונת הבכורה המוצלחת שלו כמאמן ראשי הובילה לבחירתו לתואר מאמן השנה ב-NBA.
בעונת הצליח קרלייל להוביל את דטרויט לאליפות הבית המרכזי פעם שנייה ברציפות, ולמאזן זהה של 50 ניצחונות מול 32 הפסדים.
במשחקי הפלייאוף הוליך את הקבוצה עד לשלב גמר המזרח, בו הודחה הקבוצה ב 4-0 מול ניו ג'רזי נטס.
בסיום העונה פוטר קרלייל מאימון דטרויט, ובמקומו מונה חבר היכל התהילה של הכדורסל לארי בראון.
לאחר פיטוריו, שב קרלייל לאינדיאנה פייסרס, בה שימש כעוזר מאמן, הפעם כמאמן ראשי.
באינדיאנה, שבעונה טרם הגעתו סיימה כסגנית הבית המרכזי עם מאזן של 34-48, הצליח קרלייל להוביל את קבוצתו למאזן הטוב ביותר בליגה, והטוב ביותר בתולדות המועדון, עם 61 ניצחונות מול 21 הפסדים בלבד.
במהלך העונה נבחרו שני שחקנים להשתתף במשחק האולסטאר, רון ארטסט, שנבחר בפעם היחידה בקריירה, וג'רמיין אוניל.
ארטסט אף נבחר בסיום העונה לשחקן ההגנה של העונה.
במשחקי הפלייאוף, הדיחה הקבוצה בסיבוב הראשון בסוויפ של 0-4 את בוסטון סלטיקס ובשישה משחקים את מיאמי היט בסיבוב השני, אך הודחה בגמר המזרח מול דטרויט, קבוצתו לשעבר של קרלייל, שהמשיכה וזכתה באליפות.
בעונת נאלץ קרלייל להתמודד עם היעדרויות רבות של שחקני מפתח.
ג'רמיין אוניל, סטיבן ג'קסון וג'מאל טינסלי נעדרו מעשרות משחקים עקב פציעות, ורון ארטסט הורחק כמעט מיד עם פתיחת העונה על ידי הנהלת הליגה לאחר תקרית אלימה רבת משתתפים שבמסגרתה טיפס ליציע והכה אוהד.
על אף הקשיים הצליח קרלייל להוביל את הקבוצה למקום השישי במזרח ולמשחקי הפלייאוף.
בפלייאוף עברה הקבוצה את בוסטון סלטיקס בסיבוב הראשון בשבעה משחקים, והודחה בחצי גמר המזרח מול דטרויט בשישה משחקים.
קרלייל המשיך לאמן את אינדיאנה במשך שתי עונות נוספות, ולאחר עונת , בה כשלה הקבוצה להעפיל למשחקי הפלייאוף לראשונה מאז שנת 1997, פוטר.
לאחר שנה בה הועסק כפרשן ברשת ESPN חתם קרלייל על חוזה לארבע שנים עם דאלאס מאבריקס ובעונת הבכורה שלו במועדון הוליך את הקבוצה למאזן של 50 ניצחונות מול 32 הפסדים.
במשחקי הפלייאוף הודחה הקבוצה בחצי גמר המערב מול דנוור נאגטס.
בעונת הוביל קרלייל את דאלאס למאזן של 55 ניצחונות בעונה הסדירה, לאליפות הבית הדרום־מערבי, ולמאזן השני בטיבו במערב, אך הקבוצה הודחה כבר בסיבוב הראשון של משחקי הפלייאוף מול סן אנטוניו ספרס בשישה משחקים.
בעונת הגיעה ההצלחה הגדולה ביותר בקריירה של קרלייל.
בטרם העונה חתם כוכב הקבוצה דירק נוביצקי על חוזה חדש לארבע עונות, טייסון צ'נדלר הגיע ב תמורת אריק דמפיר המתבגר ושני שחקנים משלימים, והפך לבורג מרכזי ובינואר הובא גם פרדראג סטויאקוביץ' כשחקן חופשי.
הקבוצה סיימה את העונה במאזן של 57 ניצחונות מול 25 הפסדים.
במשחקי הפלייאוף עברה הקבוצה את פורטלנד בסיבוב הראשון, בחצי גמר המערב הדיחה את אלופת השנתיים הקודמות לוס אנג'לס לייקרס בסוויפ 0-4, ובגמר המערב את אוקלהומה סיטי ת'אנדר בחמישה משחקים בדרך לגמר ה-NBA הראשון בקריירה של קרלייל כמאמן.
בסדרת הגמר פגשה דאלאס את מיאמי היט בשחזור סדרת הגמר של שנת 2006, אז הייתה ידה של מיאמי על העליונה.
קרלייל הוביל את קבוצתו לניצחון בסדרה בשישה משחקים, על אף יתרון הביתיות של מיאמי, ולאליפות ראשונה בתולדות הקבוצה.
לקראת עונת , שהייתה עונה מקוצרת של 66 משחקים בשל שביתת שחקנים, ביצע קרלייל מספר שינויי סגל.
הוא שלח את קורי ברואר, שהגיע מספר חודשים קודם לכן לקבוצה לדנוור נאגטס תמורת בחירת דראפט עתידית בסיבוב השני, והעביר את טייסון צ'נדלר לניו יורק ניקס תמורת בחירת דראפט נוספת ואנדי ראוטינס, אותו ניפה מיד מהסגל.
בנוסף הביא קרלייל לקבוצה את למאר אודום, שנבחר לשחקן השישי של העונה ב-NBA, מלוס אנג'לס לייקרס, תמורת בחירת סיבוב ראשון בדראפט 2012 ואת וינס קרטר.
הוא הוביל את הקבוצה למאזן של 36 ניצחונות מול 30 הפסדים במהלך העונה הסדירה.
במשחקי הפלייאוף פגשה דאלאס את אוקלהומה, אותה הדיחה בגמר המערב בעונה הקודמת, אך הפעם הייתה ידה של אוקלהומה על העליונה, והיא הדיחה את המאבריקס בארבעה משחקים ללא הפסד.
פרדריק אלן "ריק" מוראניס הוא קומיקאי יהודי-קנדי, שחקן קולנוע הוליוודי, מוזיקאי וקוסם.
בין הסרטים הרבים בהם השתתף: חנות קטנה ומטריפה, מכסחי השדים, שיגעון בחלל, מותק, הילדים התכווצו, אחי הדוב.
מוראניס נולד למשפחה יהודית בטורונטו שבקנדה.
בילדותו למד בבית הספר התיכון על שם סר סנדפורד פלמינגן.
באמצע שנות ה-70 החל לעבוד במשרה חלקית תחת השם "ריק אלן" כתקליטן בתחנות רדיו שונות בטורונטו בהם CFTR, CKFH ו- CHUM-FM.
במקביל החל מוראניס להופיע בתור קומיקאי במועדוני לילה שונים בטורונטו.
הופעת הבכורה הטלוויזיונית של מוראניס התקיימה בשנת 1976 בתוכנית "".
הופעת הבכורה הקולנועית של מוראניס התקיימה בשנת 1983 כאשר כיכב בסרט "The Adventures of Bob & Doug McKenzie: Strange Brew" בתפקיד בוב מקנזי.
מוראניס פרש מתעשיית הקולנוע בשנת 1997, שש שנים לאחר שאשתו מתה מסרטן הכבד.
מאוחר יותר הוא הסביר כי בתור אב חד הורי הוא התקשה גם לגדל את ילדיו וגם להיות מעורב ביצירת סרטים וכי בהמשך הוא גילה שהוא לא מתגעגע לתעשיית הסרטים.
בשנת 2005 מוראניס פרסם אלבום קאנטרי בשם "The Agoraphobic Cowboy".
ב-8 בדצמבר 2005, הוכרז האלבום בתור מועמד לפרס גראמי בקטגוריית האלבום הקומי הטוב ביותר לשנת 2006. ב-3 בפברואר 2006, מוראניס ביצע שיר מתוך האלבום בתוכנית של קונאן או'בריין.
ב-24 ביוני 2008, מוראניס הצהיר כי הוא מסרב להצטרף ליתר חברי הקאסט של מכסחי השדים על מנת לדבב את דמותו במשחק וידאו חדש המבוסס על הסרטים.
ביוני 2025 פורסם כי מוראניס חזר מפרישתו על מנת לחזור ולגלם את דארק הלמט בסרט ההמשך ל"שיגעון בחלל".
מוראניס הוא אב לשני ילדים מנישואיו לאן מוראניס שנפטרה בשנת 1991.
שנה שם הסרט שם הדמות הערות1983Strange Brewבוב מקנזיגם כבמאי ותסריטאי1984Hockey Nightמאמן"Crackers"1984החיים הפרועיםהארי1984מכסחי השדיםלואיס טאלי1984Streets of Fireבילי פיש1985Brewster's Millionsמורטי קינג1986חנות קטנה ומטריפהסיימור קרלברן1985Head Officeהווארד גרוס1986Club Paradiseבארי ניי1987שיגעון בחלללורד דארק הלמט1989The Rocket Boyמערכת ביטחון אוטומטית1989מכסחי השדים 2לואיס טאלי1989הורים במשרה מלאהניית'ן האפנר1989מותק, הילדים התכווצוויין סזלינסקי1990My Blue Heavenברני קופרסמית'1991L.A.
Storyחופר קברותללא קרדיט1992Honey, I Blew Up the Kidויין סזלינסקי1993Splitting Heirsהנרי בולוק1994ענקים קטניםדני אושי1994הפלינטסטונסברני ראבל1994Honey, I Shrunk the Audienceויין סזלינסקי1996Big Bullyדייוויד לירי1997Honey, We Shrunk Ourselvesויין סזלינסקי1997Muppets Tonightבתפקיד עצמוהופעת אורח2001Rudolph the Red-Nosed Reindeer and the Island of Misfit Toysלוקח הצעצועים / מר קאדלס דובון הצעצועדיבוב2003אחי הדובראטדיבוב2006אחי הדוב 2ראטדיבוב
+שנהשם המשחקשם הדמותהערות1994הפלינטסטונסבארני ראבלמשחק ארקייד2003אחי הדבראטמשחק מחשב ששוחרר גם לגיימ בוי אדוונס ולסלולרי
ריק קפלן היה מנכ"ל יבמ ישראל, הסניף הישראלי של חברת IBM בשנים 2012–2017.
למד הנדסת מכונות באוניברסיטת בראון.
בתחילת שנות ה-80 הגיע כמתנדב לקיבוץ נווה אור, ושהה בו שלוש שנים.
לקח קורסים במשפטים באוניברסיטת תל אביב, ואת לימודי המשפטים סיים באוניברסיטת קורנל שבמדינת ניו יורק.
היה שותף במשרד עורכי דין בצפון מדינת ניו יורק, ולאחר שנים אחדות של עבודה במשפטים עבר בשנת 1989 לחברת IBM, כעורך דין בחטיבת התמיכה במחשבי מיינפריים.
שימש בתפקידי ייעוץ משפטי בחטיבות התפעול והתמיכה בסטארט-אפים ועסקי ה-OEM של החברה.
בספטמבר 1993 מונה ליועץ לאגף השיווק של החברה.
ב-1995 מונה ליועץ לאזור אמריקה, וב-1999 מונה ליועץ המשפטי של חטיבת המחשוב האישי.
בשנת 2000 מונה לסגן נשיא ויועץ משפטי של חטיבת השירותים העולמית (IGS) של החברה.
במסגרת זו עבד בקשר הדוק עם ג'יני רומטי, אז מנהלת המכירות הגלובלית של IBM, ולימים מנכ"ל החברה, והוביל את הפעילות העולמית בנושאי נוהגים עסקיים, רגולציה ואתיקה מקצועית.
באפריל 2012 מונה למנכ"ל יבמ ישראל, במקומו של מאיר ניסנסון, שמונה ליו"ר יבמ ישראל.
על מעברו לישראל אמר: "יש לי קשר חזק עם החברה בכל העולם והמטרה שלי, בתור מנכ"ל יבמ ישראל, היא להביא את היכולת של יבמ לשוק פה ובמקביל להציג ולהוציא את היכולת של יבמ ישראל לשוק הבינלאומי".
ב-1 בפברואר 2017 החליף דניאל מלכה את קפלן בתפקיד המנכ"ל.
קפלן מונה להוביל את הפיתוח העסקי הגלובלי ביחידה לפתרונות חדשניים למגזר הפיננסי.
ריצ'רד "ריק" פלאג הבן הוא דמות בדיונית שמופיעה בחוברות הקומיקס ביקום DC קומיקס.
הדמות הופיעה לראשונה בחוברת Brave and the Bold #25 מספטמבר 1959, ונוצרה בידי הכותב רוברט קאניגר והמאייר רוס אנדרו.
ריק פלאג הוא בנו לכאורה של גיבור-המלחמה ריק פלאג האב, אשר הוביל במהלך מלחמת העולם השנייה את טייסת ההתאבדות.
פלאג הלך בדרכו של אביו, ולאחר כמה הרפתקאות נשלח בידי הממשלה להוביל את יחידת המתאבדים של אמנדה וולר וכוח משימה אקס.
הוא אמנם לא היה מרוצה משהותו עם פושעים דוגמת דדשוט בקבוצה, אך נשאר.
חברתו לקבוצה נייטשייד נמשכה אליו, והוא התיידד עם נמסיס וטיגריס הארד, למרות ששניהם היוו ניגודים ברורים לו.
ריק היה לא יציב בנפשו, מה שהחמיר כאשר נעשה הניצול היחיד לאחר קרב נגד פטרול האבדון, מותה של חברתו קארין ואיומו של הסנאטור קריי לחשוף את יחידת המתאבדים בציבור.
אף על פי שוולר טיפלה בקריי ללא ידיעתו, פלאג יצא להתנקש בחייו ויחידת המתאבדים נשלחה לעצור אותו.
דדשוט מצא את פלאג וקריי, ובמקום לירות בפלאג הרג את קריי ואילץ את פלאג לברוח.
פלאג יצא לחסל את קבוצת "ג'יהאד", וזאת לאחר שגילה שאביו תקף בעבר את בסיסם כדי לנטרל פצצה שעדיין שכנה שם.
הוא טבח בחברי הארגון, ובאמצע קרב נגד המנהיג, הפצצה התפוצצה והוא נהרג.
פלאג הוקם לתחייה, וחולץ מכלאו בידי טיגריס הארד.
מאוחר יותר, גנרל וייד אילינג חושף כי פלאג אינו בנו של ריצ'רד מונטוגמרי פלאג, אלא חייל בשם אנתוני מילר שעבר שטיפת מוח.
לאחר שכתוב ההיסטוריה של יקום DC בעקבות אירועי "פלאשפוינט", הופיע פלאג באירועי חידוש הכותרים "לידה מחדש" כמנהיג בשטח של יחידת המתאבדים.
ריצ'רד מייקל "ריק" מֶייאֶל היה קומיקאי, שחקן וכותב בריטי.
מייאל נולד באפינג שבאסקס וגדל בדרויטוויץ' ספא שבווסטרשייר.
הוא היה תלמיד כושל וב-1975 נרשם ללימודי דרמה באוניברסיטת מנצ'סטר, אותם לא השלים מעולם.
בעודו שם הכיר את שותפו לעתיד אדריאן אדמונדסון ואת בן אלטון.
הוא ואדמונדסון הקימו צוות בידור ביחד והחלו להופיע במועדון בסוהו ב-1980. לאחר מכן הם וחברים הקימו מועדון עצמאי, 'הרצועה הקומית'.
מייאל ביסס לעצמו מוניטין באמצעות גילום קווין טרבי, עיתונאי חוקר תמהוני.
ב-1981 הופיע בתפקיד קטן בסרט ההמשך למופע הקולנוע של רוקי.
'הרצועה הקומית' קיבלה שעות שידור בערוץ 4 החדש שנה לאחר מכן; הבי.בי.סי רכש את 'הצעירים', תוכנית מערכונים שמייאל כתב עם חברתו ליסה מאייר ואלטון.
הוא ואדמונדסון זכו אז לפרסום ניכר.
לאחר מכן קיבלו גם פינה בגרסה הבריטית של סאטרדיי נייט לייב.
מייאל התפרסם גם בזכות מספר תפקידי אורח ב'פתן השחור' כפלשהארט, ארכי-מאצ'ו הנתקל באדמונד פתן-שחור.
ב-1986 החלו מייאל ואדמונדסון לככב בקומדיה 'Filthy Rich & Catflap', שנכתב על ידי אלטון, ובאותה שנה חברו שחקני 'הצעירים' לקליף ריצ'רד בכיסוי חדש לשירו Living Doll, עבור מופע הצדקה קומיק ריליף.
הביצוע הגיע לראש מצעד הפזמונים הבריטי.
מייאל הוסיף להופיע בטלוויזיה, בין היתר כחבר הפרלמנט הטורי הנפוח אלן מ'מזר (B'Stard) בסדרה פוליטיקאי קטן שלי (אשר שודרה בישראל, בערוץ 2 הנסיוני) של רשת ITV ובפרסומות לנינטנדו שהיוו את המקור העיקרי להכנסתו, עד שקרא לביתו 'מגדלי נינטנדו'.
ב-1991 כיכבו מייאל ואדמונדסון, כוולדימיר ואסטרגון בהתאמה, בהפקה של 'מחכים לגודו' בווסט אנד.
בהשראת המחזה כתבו את יצירתם הידועה ביותר, הסדרה הקומית 'תחתית' (Bottom).
הם גילמו שני שותפים מוזנחים, ריצ'י ריצ'רד ואדי אליזבת היטלר, המתקיימים מקצבת אבטלה.
התוכנית התאפיינה בהומור סלפסטיק אלים ובוטה, והפכה להצלחה עצומה.
על אף תקנות הבטיחות, האלימות הרבה שהפגינו בסדרה גרמה לאשפוזם מספר פעמים.
גם לאחר ירידתה ב-1995, לאחר ארבע שנים, הם יצאו לסיבובי הופעות חיות ארציים באותן דמויות.
ב-1999 הופק סרט המשך, "בית ההארחה פרדיסו" (Guest House Paradiso).
הסדרה ביטאה את הסגנון החודר והבוטה של השניים, ושל הסצנה האלטרנטיבית שהם היו בין חלוציה בקומדיה הבריטית ושרבים מבוגרי 'הצעירים' היו נציגיה.
זו החליפה את ההומור המהוגן יחסית ששלט עד אז בכיפה, ושהתאפיין גם בטון סקסיסטי וגזעני (כמו 'מישהו מטפל בך?'), בהצגה קודרת יותר של החברה.
ב-1997 זכה בפרס אמי על דיבובו של מר קרפד בעיבוד מונפש ל'הרוח בערבי הנחל'.
ב-1998 עבר תאונת טרקטורון קשה שהותירה אותו בתרדמת לכמעט שבוע.
ב-2000 שיחק את הורדוס אנטיפס בגרסה מוסרטת של 'ישו כוכב עליון'.
ב-2002 ביצע חיקוי של אדולף היטלר בתשדיר מחאה נגד הצטרפות אפשרית לגוש היורו, אירוע שעורר סערה.
ב-2003 הכריז אדמונדסון שאינו מעוניין להמשיך לעבוד על 'תחתית', ופירק למעשה את השותפות ביניהם.
מייאל הוסיף להופיע בתפקידי משנה בסדרות ובסרטים, בפרסומות וכמדבב; בין היתר, גילם את פיבס ב'הארי פוטר ואבן החכמים', אך חלקו הוצא בעריכה.
ב-2005 נבחר בסקר ערוץ 4 לאחד מחמישים הקומיקאים הגדולים של כל הזמנים.
ב-2010 הקליט את ההמנון הרשמי של הנבחרת לגביע העולם בכדורגל, 'אנגליה האצילה', מחווה לנאום "שוב אל הפרצה" מ'הנרי החמישי'.
ב-2011, במחווה לימיהם ביחד, הכה את אדמונדסון בראשו במחבת בעת מופע צדקה כשהלה ביצע קטע בלט.
ב-2014 מת מייאל מאירוע לבבי לאחר ריצת בוקר.
ריצ'רד דייל "ריק" סניידר הוא פוליטיקאי אמריקאי חבר המפלגה הרפובליקנית.
סניידר נולד וגדל בעיר באטל קריק שבמישיגן.
ב-1975 סיים תואר ראשון באוניברסיטת מישיגן, ב-1979 תואר MBA במנהל עסקים וב-1982 תואר JD במשפטים.
כמו כן הוא רואה חשבון מוסמך.
הוא עבד בפירמת ראיית החשבון PWC ונהייה בה לשותף.
ב-1991 מונה לסמנכ"ל תפעול בחברת המחשבים Gateway שבסיסה בקליפורניה וב-1996 מונה למנכ"ל החברה.
ב-1997 חזר למישיגן והקים קרן הון סיכון ובהמשך הקים חברת השקעות וכן חברה לשירותי בריאות מקוונים.
ב-2010 זכה בבחירות למשרת מושל מישיגן ברוב של 58%.
הוא הושבע לתפקיד ב-1 בינואר 2011. בנובמבר 2014 זכה בבחירות לכהונה נוספת ברוב של 51%.
כמושל נחל הצלחה בשיקום דטרויט מהמשבר הכלכלי בצעדים שכללו הכרזה על מנהל חירום והעברת הניהול הפיננסי לטיפולו.
עם זאת, בינואר 2016 התגלתה עופרת במי השתייה של העיר פלינט, מה שגרר ביקורת על תפקודו של סניידר בעת המשבר.
סניידר הוא מתון ועמדותיו ממוצבות במרכז המפה הפוליטית.
סניידר נשוי לסו, אותה הכיר בעת עבודתו ב-PWC, ואב לשלושה.
ריק סקוט הוא איש עסקים ופוליטיקאי אמריקאי חבר המפלגה הרפובליקנית.
מכהן כסנאטור מטעם מדינת פלורידה.
קודם לכן כיהן כמושל המדינה.
סקוט נולד בבלומינגטון שבאילינוי וגדל בקנזס סיטי שבמיזורי.
לאחר לימודי התיכון וקולג' קהילתי התגייס סקוט לצי ארצות הברית.
הוא שירת כטכני מכ"ם בספינת מלחמה והשתחרר לאחר שנתיים וחצי.
שירותו הצבאי אפשר לו לקבל מלגה ללימודים אקדמאיים והוא סיים תואר ראשון במנהל עסקים באוניברסיטת מיזורי-קנזס סיטי ותואר ראשון במשפטים באוניברסיטת סאת'ורן מתודיסט בטקסס.
לאחר הלימודים נשאר בדאלאס ועבד כעורך דין בפירמת Johnson & Swanson.
ב-1987 הגיש הצעה לרכישת חברת HCA, חברת שירותי בריאות פרטית, ולאחר שהצעתו נדחתה הקים עם רעייתו חברת שירותי בריאות פרטית משלהם, שהחלה ברכישות בתי חולים כושלים והביאה להבראתם.
ב-1993 התמזגה החברה עם HCA.
בניהולו של סקוט הפכה לחברה הגדולה בתחומה בעולם, כשבבעלותה מאות בתי חולים ומרכזי רפואיים בארצות הברית וברחבי העולם.
ב-1997 סיים את תפקידו כמנכ"ל והקים חברת השקעות בתחום שירותי הבריאות ולאחר מכן חברת מרפאות חירום בשם Solantic בפלורידה.
במהלך שנות ה-90 היה שותפם של ג'ורג' ווקר בוש ואחרים בבעלות על קבוצת הבייסבול טקסס ריינג'רס.
ב-2010 נבחר למושל פלורידה ברוב של 48.9% לעומת 47.7% ליריבו מהמפלגה הדמוקרטית.
ב-2014 נבחר לכהונה נוספת ברוב של 48.1%, לעומת 47.1% ליריבו, המושל הרפובליקני לשעבר שהפך לדמוקרטי, צ'ארלי כריסט.
הונו של סקוט מוערך בכ-147 מיליון דולר אמריקני, במהלך קמפיין הבחירות הראשון שלו הוציא כ-73 מיליון דולר מכספו ובקמפיין השני הוציא 13 מיליון דולר נוספים.
לאחר הפריימריז בפלורידה ב-15 במרץ 2016 הודיע סקוט על תמיכתו במועמדותו של דונלד טראמפ בבחירות לנשיאות.
בנובמבר 2018 גבר בבחירות לסנאט על הסנאטור המכהן ביל נלסון מהמפלגה הדמוקרטית, בהפרש של 10,033 קולות, שהם 0.12% מסך המצביעים.
סקוט מכהן כיו"ר הוועדה המיוחדת להזדקנות של הסנאט של ארצות הברית.
סקוט נשוי לאן ואב לשתי בנות.
ריקארדו אלבס פריירה (בפורטוגזית: Ricardo Alves Pereira; נולד ב-8 באוגוסט 1988 בסינופ שבברזיל), הידוע כריקארדיניו, הוא כדורגלן ברזילאי המשחק בעמדת החלוץ בקבוצת אל-נאסר מהליגה השנייה בערב הסעודית.
ריקארדיניו עלה לקבוצה הבוגרת של אתלטיקו פרנאאנסה בשנת 2005. ב-20 באוגוסט 2005 ערך את הופעת הבכורה שלו במועדון, בניצחון 4-2 על סאו פאולו במסגרת ליגת העל הברזילאית.
ב-5 ביוני 2007 הצטרף בהשאלה לדאלאס, ובשנת 2009 הושאל ל-ABC פוטבול קלוב.
בעונת הושאל לטוקיו מליגת העל היפנית.
ב-20 במרץ 2010 ערך את הופעת הבכורה שלו במועדון, כשנכנס כמחליף בדקה ה-69 בתיקו 0-0 נגד סרסו אוסקה במסגרת המחזור השלישי.
ב-3 באוקטובר הבקיע את שערו היחיד במועדון, שער בדקה ה-84 בניצחון 3-0 על שונאן בלמר במסגרת המחזור ה-25. בעונת הושאל לפונטה פרטה מליגת המשנה הברזילאית.
הוא ערך 35 הופעות ליגה במועדון, בהן הבקיע שלושה שערים.
בעונת הושאל לפיגיירנסה, גם היא מליגת המשנה, וערך 24 הופעות, בהן הבקיע שלושה שערים.
לקראת עונת עזב את אתלטיקו פרנאאנסה והצטרף לאמריקה ששיחקה בליגת המשנה.
הוא ערך 18 הופעות ליגה במועדון והבקיע שער אחד, ובעונה הבאה עבר לטג'אן מליגת העל של קוריאה הדרומית, בה ערך 7 הופעות מבלי להבקיע שער.
בהמשך שיחק בקלוב דה רגאטס מליגת המשנה הברזילאית ובאתלטיקו ליננסה מהליגה הרביעית.
ריק סנצ'ז הוא דמות בדיונית מסדרת הטלוויזיה למבוגרים "ריק ומורטי" שמשודרת ב-נטפליקס.
הדמות, אשר נוצרה על ידי יוצרי הסדרה ג'סטין רוילנד ודן הרמון, מבוססת על דמותו של דוק בראון מטרילוגיית "בחזרה לעתיד".
ריק, מדען גאון ואלכוהוליסט, והוא הדמות הראשית של הסדרה, לצד נכדו מורטי סמית'.
דמותו של ריק, הידועה בשל התנהגותו הפזיזה והניהיליסטית ואופיו הפסימי, התקבלה בצורה חיובית על ידי הצופים והמבקרים.
לעיתים, ריק מכונה "ריק C-137", על מנת להבדיל בינו לבין ריקים מיקומים מקבילים אחרים, כהתייחסות ליקום המקורי שלו, יקום C-137. כמו מורטי, ריק מדובב על ידי ג'סטין רוילנד.
בשפת האם של בירדפרסון, משמעות הביטוי היא: "אני סובל מאוד מכאבים נוראים, בבקשה תעזרו לי".
ריק סנצ'ז C-137, בן 70, הוא אביה של בת' סמית', וסבם של מורטי וסאמר סמית'.
במהלך 14 השנים שקדמו לאירוע פרק הפיילוט של "ריק ומורטי" הוא חי בניתוק ממשפחתו.
לעיתים קרובות, ריק יוצא להרפתקאות בחלל, בכוכבי לכת אחרים ובממדים אחרים, יחד עם מורטי.
ריק מוצג כאיש החכם ביותר בכל היקומים תוך שימוש ביכולתו המתמטית והמדעית, בשילוב עם אדישות, ציניות ואנוכיות, הוא מצליח לצאת בשלום מכל מצב אליו הוא נקלע.
האינטליגנציה של ריק מוצגת כגבוהה מעבר לזו של יצורים מטאפיזיים אחרים, כפי שהוצג בפרק העונה הראשונה "Something Ricked This Way Comes", בו הוא מצליח להערים על השטן.
ריק מפגין את הנרגנות שבו בפרק "Rick Potion #9", שבו הוא דוחה את ההיבטים הרגשיים של האהבה, בטענה כי זוהי בסך הכל "תגובה כימית שמטרתה לגרום לבעלי חיים להתרבות".
כאשר ריק ומורטי הופכים למפלצות את כל בני האדם על פני כדור הארץ, למעט בני משפחתם, הם נוטשים את הממד המקורי שלהם, ממד C-137 (ומשפחתם בממד הזה), לטובת יקום מקביל חדש.
ריק מאתר יקום שבו הגרסה החלופית של עצמו הצליחה לבטל את הנזק שנגרם על ידי שיקוי האהבה שרקח, אך ריק ומורטי של אותו יקום נהרגים, ובכך "מאפשרים" לריק ומורטי מממד C-137 לתפוס את מקומם.
בעוד שמורטי חש בטראומה בעקבות אירועים אלו, ריק נראה אדיש לחלוטין בנוגע למעברו לממד החדש.
בפרק "Close Rick-counters of the Rick Kind" מהעונה הראשונה, מספר ריקים מממדים שונים נרצחים, ומועצת הריקים הטרנסמנדטלית מאשימה את ריק C-137 ומורה על מעצרו.
ריק C-137 מוצא את עצמו נופל בשבי של ריק מרושע, אך מחולץ על ידי לגיון של מורטים מממדים שונים, בהנהגתו של מורטי C-137.
בפרק פתיחת העונה השנייה, "A Rickle in Time", ריק כמעט מקריב את עצמו כדי להציל את מורטי, אבל בסופו של דבר מציל גם את חייו.
בפרק "Get Schwifty" נחשף שריק היה פעם חבר בלהקת רוק בשם Flesh Curtains (וילונות בשר), לצד בירדפרסון (Birdperson) וסקוואנצ'י (Squanchy).
בפרק "Big Trouble in Little Sanchez", ריק מעביר את תודעתו לשכפול צעיר יותר של עצמו, שאותו הוא מכנה "ריק הקטן".
במהרה הוא הופך להיות מיוסר בגופו החדש, ומצליח לחזור אל צורתו האמיתית הישנה יותר, ולהשמיד שורה של שיבוטים אחרים שהפיק.
בפרק סיום העונה השנייה, "The Wedding Squanchers", ריק ומשפחתו מוזמנים לחתונתו של בירדפרסון, שם בירדפרסון נבגד על ידי כלתו תמי, סוכנת כפולה של הפדרציה הגלקטית.
המשפחה נאלצת למצוא מסתור על כוכב לכת קטן, מאחר שאינם יכולים לשוב לכדור הארץ בשל היותו של ריק פושע מבוקש.
ריק מסגיר את עצמו לשלטונות הפדרציה כדי לאפשר למשפחתו לחזור הביתה, והוא נכלא על כוכב עונשין באשמת ביצוע "הכל".
עם זאת, בפרק פתיחת העונה השלישית, "The Rickshank Redemption", ריק מצליח להביס את מועצת הריקים, להציל את מורטי ואת סאמר, ולהפיל את הפדרציה כולה.
ריק גורם לבת' לחשוב שג'רי הוא שהסגיר את ריק לשלטונות, ובכך לשכנע אותה, בעקיפין, להתגרש ממנו.
זמן קצר לאחר סירובו, אפילו שהחליט לפרוש מהמדע לנצח, פצצה נשלחה דרך הפורטל, והרגה את דיאן ואת בת'.
ריק טען שזה היה זיכרון מזויף שיצר כדי להטעות את כולאיו על מנת להשתיל וירוס מחשב שיאפשר לו להימלט מכלא הפדרציה, אך בהמשך הסדרה מתגלה לנו כי אף על פי שהיה מדובר בווירוס, הסיפור היה אמיתי.
לאחר שהתייאש, החליט ריק להתרסק במחסן של בת' רנדומלית שנטשה על ידי ריק אחר 20 שנים קודם לכן והוא מחליט "לאמץ" אותה ואת משפחתה כאילו הוא הריק שלהם ומכאן למעשה התחילה הסדרה.
הדמות נוצרה על ידי ג'סטין רוילנד ודן הרמון, שנפגשו לראשונה בתחילת שנות ה-2000 ב-Channel 101, פסטיבל קולנוע לסרטים קצרים.
בשנת 2006, רוילנד יצר את סרטון האנימציה הקצר "The Real Animated Adventures of Doc and Mharti" (הרפתקאות ההנפשה האמיתיות של דוק ומרטי) - פרודיה על דמויותיהם של דוק בראון ומרטי מק'פליי מתוך "בחזרה לעתיד".
הרעיון לסדרת האנימציה "ריק ומורטי", עדיין "בגלגולם הקודם" כדוק ומהרטי, הוצג בפני Adult Swim, והוא פותח לרעיון של סיטקום משפחתי, בו ריק יהיה סבו של מורטי.
רוילנד דיבב את קולו של ריק כ-"חיקוי משוגע ומחריד של דוק בראון".
דמותו של ריק התקבלה בצורה חיובית.
בהתייחסו למידת ההזדהות עם ריק וליכולתו להתחבב על הזולת, אמר דן הרמון (מיוצרי הסדרה) כי "כולנו היינו ריק, אבל לריק יש דברים חשובים יותר לעשות מאשר לכל אחד אחר, הוא מבין הכל טוב יותר מאיתנו, אז יש לו את הזכות להיות שחוק, מתנשא, נרקיסיסט וסוציופת".
אמילי גודט (Inverse) כתבה כי המעריצים "למדו לאהוב [את ריק] במהלך שתי עונות של הרפתקאות מפוקפקות".
Club) כתב ש"ההכרה שריק אוהב את נכדיו ואת בתו (וסובל את חתנו), לא משנה כמה פעמים הוא נשבע להם [שלא], עוזרת להעניק לדמות קצת עומק", וכי "מאחורי כל אמרות הכנף והאנרגיה המטורפת ...
יש משהו עצוב ודפוק בבן-אדם".
בפרק פתיחת העונה השלישית, "The Rickshank Redemption", ששודר במקור ב-1 באפריל 2017, ריק מביע עניין רב ברוטב סצ'ואן שהוצע בשנת 1998 במסעדות מקדונלד'ס לצד מנת נגיסי העוף "מק נאגטס" כחלק מקידום המכירות של סרט האנימציה "מולאן" של וולט דיסני.
ההתעקשות של ריק כי מטרתו בחיים היא "למצוא שוב את רוטב המק'נאגטס ההוא" עוררה עניין ציבורי רב ודרישה להחזיר את הרוטב לתפריט של מקדונלד'ס.
מספר מעריצים של הסדרה אף ניסו לשחזר את הרוטב בעצמם.
על פי USA Today, דובר חברת מקדונלד'ס, טרי היקי, אמר כי "אנחנו לעולם לא אומרים 'לעולם לא', וכשהלקוחות שלנו מדברים - אנחנו מקשיבים.
וכפרפרזה לדברי מעריצנו הנלהבים ביותר, הרוטב שלנו כל כך טוב ששווה לחכות עבורו 9 עונות או 97 שנים".
ריקארד יוהאנס סנדלר (בשוודית: Rickard Johannes Sandler; 29 בינואר 1884 – 12 בנובמבר 1964) היה פוליטיקאי סוציאל-דמוקרט שוודי.
בין השנים 1920–1925 הוא כיהן בשורה של תפקידים בממשלת שוודיה, כולל שר האוצר, שר המסחר ושר בלי תיק.
מינואר 1925 ועד יוני 1926 הוא כיהן כראש ממשלת שוודיה.
סנדלר היה ראש הממשלה היחידי מטעם הסוציאל-דמוקרטים שלא כיהן גם כמנהיג המפלגה.
הוא גם ראש הממשלה השני הצעיר ביותר מכל ראשי ממשלת שוודיה, שכן הוא נבחר לתפקידו בגיל 41.
ריקארד סנדלר נולד בטרוסקר (כיום קרמפורס) שבמחוז וסטרנורלנד שבצפון שוודיה.
אביו, יוהאן סנדלר היה מנהל בית חינוך עממי ומאוחר יותר חבר הריקסדאג (הפרלמנט השוודי).
לאחר שסיים את לימודי התואר הראשון באוניברסיטת אופסלה, קיבל ריקארד סנדלר משרת מורה באותו בית ספר בקמפרוס שאביו היה מנהלו ומשרה נוספת בבית ספר בברונסוויק.
לאחר שהצטרף לליגה הצעירה של המפלגה הסוציאל-דמוקרטית, המריאה הקריירה הפוליטית שלו.
ב-1911, כאשר היה בן 26, הוא קיבל תואר מוסמך (Licentiate) ולאחר מכן הוא היה לחבר במועצה של המפלגה הסוציאל-דמוקרטית, תפקיד אותו החזיק עד 1952. ב-1917 הוא התמנה להיות העורך האחראי של העיתון הסוציאל-דמוקרטי Ny Tid שיצא לאור בגטבורג.
ב-1918 מונה סנדלר להיות מזכירו של שר האוצר, פרדריק תורסון, בממשלתו של נילס אידן.
באותו תפקיד הוא המשיך בממשלתו של ילמאר ברנטין שהוקמה ב-1920. ב-1921, כאשר תורסון קיבל על עצמו להקים את משרד המסחר החדש ולעמוד בראשו, החליף אותו סנדלר בתפקיד שר האוצר.
בממשלתו השנייה של ברנטין שכיהנה בין השנים 1921–1923, כיהן סנדלר כשר בלי תיק וכשר המסחר השלישי של שוודיה.
כדי שיקבל את התפקיד הזה הופעל עליו לחץ, שכן הוא היה אמור לקבל תפקיד של מנהל בית החינוך העממי בברונסוויק.
בחודש ינואר 1925 התדרדרה בריאותו של ילמאר ברנטין והוא פרש מתפקידו ומת חודש לאחר מכן.
פרדריק תורסון, שהיה המועמד המוביל להחליפו, נפל גם הוא למשכב ומת חודשים ספורים לאחר מכן.
ב-24 בינואר 1925, בהיותו בן 41, מונה סנדלר להיות ראש ממשלת שוודיה.
להוציא את רוברט תמפטנדר שכיהן בתפקיד בשנות השמונים של המאה ה-19, היה סנדלר צעיר ראשי ממשלת שוודיה לדורותיהם.
כראש הממשלה עסק סנדלר בסוגיית צמצום גודלם של הכוחות המזוינים של שוודיה, כפי שהובטח במערכת הבחירות.
במהלך זה הוא זכה לתמיכתה של מפלגת המחשבה החופשית והיה זה תהליך פירוק הנשק הגדול ביותר בתולדותיה של שוודיה.
בעקבות מהלך זה, עבר נושא האבטלה למוקד תשומת הלב הציבורית, כאשר הממשלה ביטלה החלטה של ועדת האבטלה לשלול תשלומי משכורת מעובדי המכרה בסטיפה שקיימו שביתה.
המפלגות הליברלית והשמרנית, שיחד החזיקו ברוב המושבים בריקסדאג, התנגדו לצעד זה של הממשלה, הגישו הצעת אי-אמון והפילו את הממשלה.
סנדלר סיים את תפקידו כראש הממשלה ביוני 1926 ובמקומו מונה קרל גוסטב אקמן ממפלגת הקואליציה הליברלית.
בבחירות של 1928 ניצח ארביד לינדמן השמרן ונבחר להיות ראש הממשלה.
ב-1932 שב סנדלר לממשלה ומונה להיות שר החוץ, משרה בה הוא כיהן, למעט תקופה קצרה ב-1936, עד 1939. התפטרותו של סנדלר מתפקיד זה באה על רקע חילוקי דעות שהיו לו עם ראש הממשלה, פר אלבין הנסון, בנוגע למלחמת החורף בפינלנד.
סנדלר רצה ששוודיה תסייע באופן פעיל לפינלנד אחרי שזו הותקפה ב-30 בנובמבר 1939 על ידי ברית המועצות, עמדה שהנסון שלל מכל וכל.
לאחר התפטרותו, כחבר פרלמנט, המשיך סנדלר להיות מעורב במדיניות החוץ של שוודיה.
ב-1940 הוא היה לחבר בוועדת יחסי החוץ של הריקסדאג ובין השנים 1946–1964 הוא כיהן כיושב הראש שלה.
בין השנים 1941–1952 שימש סנדלר כמושל מחוז יבלבורג.
הוא ישב בראש כמה ועדות ממשלתיות, כולל ועדת הסוציאליזציה בין השנים 1920–1936, ועדה שקיבלה משימה לחקירת מדיניות הפליטים של שוודיה במהלך מלחמת העולם השנייה, נודעה בשם ועדת סנדלר וכיהנה בשנים 1945–1947 וועדת החוקה בשנים 1954–1963.
סנדלר נמנה עם מייסדי "ליגת ההשכלה של הפועלים" (Arbetarnas bildningsförbund) ב-1912. ב-1920 הוא היה זה שכתב את התוכנית בעלת האוריינטציה המרקסיסטית של המפלגה הסוציאל-דמוקרטית.
ב-1911 הוא פרסם מתווה סטטיסטי רחב של המעמדות החברתיים בשם "החברה כמות שהיא".
בין השנים 1926–1932, בתקופה שבין כהונתו כראש הממשלה לבין כהונתו כשר החוץ, הוא שימש כמנהל הלשכה המרכזית לסטטיסטיקה של שוודיה.
הוא תרגם את הקפיטל של קרל מרקס לשוודית וב-1943 הוא פרסם ספר היסטורי בשם "הצופן" (Cipher).
ריק קארסדורפ (נולד ב־11 בפברואר 1995) הוא כדורגלן הולנדי המשחק בעמדת המגן ימני בפ.ס.וו.
קארסדורפ הוא תוצר אקדמיית הנוער של פיינורד.
את הופעת הבכורה שלו בקבוצה הבוגרת ערך ב-6 באוגוסט 2014 בהפסד חוץ 1–3 מול בשיקטש במסגרת הסיבוב השלישי במוקדמות ליגת האלופות כאשר הוא נכנס כמחליפו של ג'ורדי קלאסי בדקה ה-69.
ב-28 ביוני 2017 קארסדורפ חתם בשורותיה של רומא על חוזה לחמש שנים בעבור סכום המשוער בכ-19 מיליון יורו ובכך הופך לשחקן היקר ביותר שנמכר על ידי פיינורד.
ב-7 באוגוסט 2019 חזר לפיינורד והושאל לעונה אחת, שלאחריה חזר לרומא.
ב-31 באוגוסט 2024 חזר להולנד וחתם בפ.ס.וו.
קארסדורפ זומן לראשונה לנבחרת הבוגרת של הולנד בספטמבר 2015 למשחקי מוקדמות יורו 2016 נגד נבחרת קזחסטן וצ'כיה.
הוא זומן שוב במרץ 2016 לצמד משחקי ידידות נגד נבחרת צרפת ואנגליה.
ריצ'רד ארווין רוד הידוע יותר בשם הבמה שלו, ריק רוד היה מתאבק אמריקאי, שהופיע בארגוני היאבקות רבים כמו WCW,WWF וECW.
רוד התאבק משנת 1982 עד לפרישתו בשנת 1994 עקב פציעה.
לעומת זאת, הקרב האחרון שלו היה בשנת 1997. ברשימת ההישגים שלו בקריירה ניתן לראות שרוד היה שלוש פעמים אלוף העולם הבינלאומי במשקל כבד של WCW, פעם אחת אלוף העולם במשקל כבד של WCWA, פעם אחת האלוף הבין יבשתי של ה-WWF ופעם אחת אלוף ארצות הברית במשקל כבד של WCW.
בנוסף, רוד איתגר מתאבקים לקרבות על אליפות העולם במשקל כבד של ה-WWF ועל אליפות העולם במשקל כבד של NWA במספר אירועי שלם וצפה.
לאחר הפרישה שלו, רוד שימש כמנג'ר של מתאבקים שונים.
בסוף שנת 1997, רוד הקים את קבוצת D-Generation X ביחד עם שון מייקלס, טריפל H וצ'יינה.
ב-17 בנובמבר של אותה השנה, באמצע מלחמות יום שני, הוא היה המתאבק היחיד שהופיע גם בתוכנית Raw Is War של ארגון ההיאבקות WWF וגם בתוכנית Monday Nitro של ארגון ההיאבקות WCW, באותו הערב, כשהתוכנית של WWF הוקלטה מראש שישה ימים קודם לכן.
רוד הוכנס להיכל התהילה של ה-WWE בשנת 2017.
רוד נולד בסנט פטר, מינסוטה להורים ריצ'רד קלייד רוד וסאלי ג'ין ת'ומפסון.
הוא למד בבית ספר תיכון ברובינסדייל, מינסוטה ביחד עם טום זנק, בריידי בון, ניקיטה קולוף, קורט הניג, ג'ון נורד ובארי דארסו, כל השמות האלה הפכו בסופו של דבר למתאבקים מקצועיים.
לאחר שסיים תואר ראשון בחינוך גופני, רוד החל להתאבק בשנת 1982 בתור הדמות החביבה על הקהל תחת הדרכתו של אדי שארקי.
בקרב הבכורה הטלוויזיוני, שהתקיים ב-6 בנובמבר בארגון ההיאבקות Mid Atlantic Championship Wrestling, הוא הפסיד לג'וז לדוק.
רוד ערך את קרב הבכורה שלו בארגון ההיאבקות World Championship Wrestling, כשרשם ניצחון על פאט רוז.
מאוחר יותר הוא עזב את WCW והצטרף לארגון ההיאבקות National Wrestling Alliance (NWA) ורשם את קרב הבכורה שלו בארגון ההיאבקות WCCW, שהיה שייך ל-NWA, כשהפסיד לקמאלה.
לאחר מכן, הוא עבר לארגון מיוצג אחר של NWA בשם Jim Crockett Promotions (JCP), שבו היה מעורב לצד מספר מתאבקים בפיוד נגד הרוד ווריורס.
הוא חזר לממפיס, הפעם עם תוספת הכינוי "ראבישינג" לשם הבמה שלו, כאשר הוא גילם דמות שחצנית ובעלת ביטחון עצמי מופרז, שנוהלה על ידי המנג'ר ג'ימי הארט.
רוד ניהל פיוד עם ג'רי לולר ולאחר מכן עם קינג קונג באנדי.
רוד הצטרף לארגון ההיאבקות Championship Wrestling from Florida (CWF) בדצמבר 1984, שבו נוהל תחת פרסי פרינגל (לימים פול ברר).
ב-16 בינואר 1985, הוא ניצח את פז וואטלי וזכה באליפות הדרומית במשקל כבד של NWA, אך הפסיד אותה לבריאן בלייר ב-10 באפריל.
הוא השיב לידיו את תואר זה ב-20 ביולי, כשהוא גבר על מייק גרהאם כחלק מגמר טורניר שהיה על חגורת האליפות.
הוא החזיק בתואר זה עד ל-2 באוקטובר, כשהוא הפסיד לוואהו מקדניאל.
בזמן שהוא וג'סי בר היו שותפים, הוא זכה באליפות זוגות ארצות הברית של NWA ב-16 באפריל 1985, ובנוסף לכך ניהל פיוד עם בילי ג'ק היינס וואהו מקדניאל שסבב סביב חגורות אליפות הזוגות.
הם הפסידו את חגורות האליפות להיינס ומקדניאל ב-9 ביולי.
את הבכורה שלו בארגון ההיאבקות WCCW רוד ערך ב-18 באוקטובר 1985 ביחד עם פרסי פרינגל, שם הוא היה בפיוד עם קווין ואן אריק וכריס אדמס.
כתוצאה מכך, רוד הפך לאלוף העולם הראשון של הארגון אשר החזיק בתואר זה.
לאחר שהפסיד את התואר לכריס אדמס ביולי 1986, הוא פיטר את פרינגל מתפקיד המנג'ר שלו ומצא תחליף במקומו בדמותה של אחותו, רייבן.
הוא פתח בשותפות קצרה עם הדינגו ווריור, אך שותפות זו הסתיימה לאחר שהאחרון בגד בו וביצע את מעברו לדמות הטובה.
בספטמבר 1986, רוד חזר לארגון ההיאבקות JCP והצטרף למני פרננדז ביחד עם המנג'ר פול ג'ונס ביריבות שלהם נגד וואהו מקדניאל.
רוד ופרננדז שנודעו בשם "Awesome Twosome", זכו באליפות הזוגות העולמית של NWA ב-6 בדצמבר 1986 לאחר שגברו על The Rock 'n' Roll Express.
פרננדז ורוד הפסידו בקרב והוא הוצג כאמתלה לכך שהפסידו את החגורות.
רוד ערך את הבכורה שלו בארגון ההיאבקות World Wrestling Federation (WWF) בתוכנית Superstars Of Wrestling ב-15 ביולי 1987 כחבר החדש במשפחת בובי הינן.
הפיוד הראשון שלו ב-WWF היה עם "מר נפלא" פול אורנדורף (שאותו הינן סילק מקבוצתו לאחר שרוד הצטרף), לפני שהוא החל באחד הפיודים המפורסמים ביותר שלו עם ג'ייק "הנחש" רוברטס.
לרוד היה מופע שגרתי משלו, כשלפני כל קרב, הוא ערך מופע שבו הוא הסיר מעליו את הגלימה שלו, תוך כדי שהוא הטיח העלבות בגברים שבקהל, ולאחר ניצחונותיו הוא נהג לנשק אישה מהקהל, שאותה הינן בחר.
אחד הסימנים המסחריים של רוד היה מכנסי הטייטס הצבעוניים שאותם לבש במהלך הקרבות והתחלפו מדי כל קרב.
בפיוד שלו עם רוברטס, הוא ניסה להשיג את אשתו במציאות של רוברטס, שריל, להשתתף עימו במופע שלו.
לאחר סירובה סטרה לו, מה שהכעיס את רוד.
בעקבות זאת, הוא תפס אותה בידה ועלב בה עד שרוברטס הגיע כדי להיחלץ לעזרתה.
כמה ימים לאחר מכן, רוד הגיע לזירה כאשר תמונתה של שריל הופיעה על מכנס הטייטס שלו מקדימה.
רוברטס הזועם הגיע לזירה והפשיט ממנו את מכנסיו.
במהלך אמצע שנת 1988, רוד המשיך ללבוש זוג מכנסיים נוסף שהיה עליו מתחת למכנסי הטייטס.
במהלך הקרב שלו נגד ג'אנקיארד דוג באירוע הסאמרסלאם הראשון בתולדות הארגון, הוא הופיע עם זוג מכנסיים אחד שנשא את תמונת יריבו.
לעומת זאת, כשטיפס אל החבל העליון הוא חשף את זוג מכנסיו השני שעליו הופיעה תמונתה של שריל.
בעקבות מראות אלה, הוא הותקף על ידי רוברטס, מה שגרם לרוד לנצח בפסילה.
הפיוד של רוד עם רוברטס הגיע לסיומו לאחר שרוברטס הדיח אותו על ידי הצמדה בסדרת ההישרדות של אותה השנה.
הפיוד הגדול הבא של רוד היה עם האולטימייט ווריור, שהחל בינואר 1989 במהלך אירוע הרויאל ראמבל.
לאחר עזרה מצד הינן, רוד זכה באליפות הבין יבשתית מידי האולטימייט ווריור לאחר שניצח אותו ברסלמניה 5. מנגד, הוא איבד את התואר בחזרה לווריור בסאמרסלאם של אותה השנה, לאחר עזרה מצד "ראודי" רודי פייפר.
בעקבות זאת, הוא פתח בפיוד עם פייפר שהגיע עד לקיום קרב הדחות באירוע סדרת ההישרדות 1989, שבו קבוצתו של רוד ניצחה, אך רוד ופייפר הודחו מהקרב בשל ספירת חוץ כפולה.
לאחר מכן, השניים התמודדו האחד מול השני בסדרת קרבות, שברובם הפסיד רוד.
הוא נכנס לפיוד קצר עם ג'ימי סנוקה, אותו ניצח ברסלמניה 6. רוד חידש את הסכסוך שלו עם האולטימייט ווריור בקיץ של שנת 1990 לאחר שווריור זכה באליפות העולם במשקל כבד של ה-WWF.
רוד החל בסדרת אימונים קפדנית לקראת ההתמודדות שלו מול הווריור, כשהפעם הוא נמנע ממפגש עם נשים ואף קיצר את שיערו.
הפיוד ביניהם הגיע לנקודת שיא באירוע סאמרסלאם 1990 במסגרת קרב כלוב על תואר האליפות, שבו רוד הפסיד.
לאחר מכן, הוא היה אמור להיות מעורב בפיוד עם הביג בוס מן, זאת לאחר שהמנג'ר של רוד, בובי הינן, התבטא בתגובות משפילות כלפי אימו של בוס מן.
בסדרת ההישרדות, רוד היה אמור להיות חלק מקבוצת הנאצ'ורל דיסאסטרס ביחד עם ארת'קוייק, דינו בראבו והברברי נגד קבוצתם של האלק הוגאן ובוס מן.
לעומת זאת, הוא הוחלף במתאבק האקו לאחר שהושעה לזמן בלתי מוגבל על ידי ג'ק טאני.
טאני הסביר שההתבטאויות של רוד והינן כלפי בוס מן היו הסיבה להשעייתו.
לעומת זאת, במציאות לרוד הייתה מחלוקת עם הבעלים של ה-WWE, וינס מקמהן, מה שהוביל לעזיבתו את הארגון.
הדנג'רס אליאנס ואלוף ארצות הברית במשקל כבד (1991–1993)
לאחר שעבד שנה עבור ארגוני היאבקות עצמאיים, בנוסף למסע ההופעות ביולי 1991 של ארגון ההיאבקות היפני All Japan Pro Wrestling (AJPW), רוד חזר ל-WCW, הפעם בדמות בעלת מסכה בשם "WCW פנטום".
דמות זו הוצגה לראשונה באירוע האלווין האבוק ב-27 באוקטובר 1991, כשבאותו האירוע הוא חשף את עצמו.
הוא הוביל את קבוצת הדנג'רס אליאנס, שכללה אותו, פול אי דיינג'רסלי, מדוזה, ארן אנדרסון, בובי איטון, לארי זביסקו ו"סטנינג" סטיב אוסטין.